dh-unibe/image-text_koenigsfelden-charters-post-1500 huggingface dataset:
Ich, Benedict Mattstetterˀ, diser zytt hoffmeyster zuͦ Kùngsfaͤlldēn, bekaͤnn offennlich unnd
thuͦn kundt mitt disem brieff, ✳ das ich usz sundern̄ gnàden unnd bevelch miner gnaͤdigen herrn̄
unnd obern̄ von Berrn̄, ✳ ouch miner gnaͤdigen frowen̄ aͤptissin und gemeinem conventt zuͦ
Küngsfaͤllden zuͦ recht₎, fryen manlechen hingelichen hab, ✳ lych ouch also hin ✳ dem bescheydnen̄
Oszwald₎ Marquartt von Oͤttwil, ✳ den man nempt Kraͤbs, ✳ disz nach bemeldts guͦtt: ✳ namlich₎ den drytten̄
teyll ✳ an sechs zechen juchartt₎ ackerrn̄ zuͦ Oͤttwil gelaͤgen ✳ und genan̄t ist das Gerûtt ✳ unnd
stost hinabwertz ✳ an deren̄ von Wyrenlosz guͤtter und an die Lymgmagt, ✳ nùn hinfùr soͤlichs inn zuͦ¬
haben, zenutzen̄ ✳ unnd zeniessen̄, ✳ wie dann lechens ✳ unnd lanndsrecht ist, ✳ sag im̄ ouch zuͦ ✳ in namē,
wie obstat, ✳ zuͦrecht ✳ zuͦbeschùtzen̄ ✳ und zuͦbeschirmen, ✳ wie sich dann gepùrtt, ✳ dann er mir dargegen zuͦ¬
handen̄ ✳ miner gnaͤdig₎ her̄n unnd frowen̄, obbemelldt, geschworn̄ ✳ und gelopt hatt ✳ von soͤlichs lechens
wegen ✳ getrûw ✳ und gehorsam zuͦsin, ✳ soͤlichs zuͦbesrn̄ ✳ unnd nitt zuͦschwechern, ✳ zuͦ mantagen, ✳ wann
im̄ verkùndt wirtt, ✳ zuͦ komēn ꝫcꝭ, alles inhallt ✳ sins eyds, ✳ das eygentlich₎ wyst inkrafft dis brieffs, ✳
der des zuͦwàrem urkùnd ✳ mitt mī, obgenantt₎ hoffmeysters, eygnem, angehenckem insygell besyglett ✳ unnd verwartt, ✳ mir, minē erbenn ✳ unnd nachkom̄en, ✳ ouch bemelldtēn ✳ minen gnaͤdigen herr̄n
und frowēn ✳ an ir lechenschafft ✳ und fryheitt in allweg unnergryffen̄ ✳ und àn schaden, ✳ geben̄
uff sant Martins tag, der jaren unnsers herrn̄ fûnffzechenhundertt ✳ und zwentzgist₎ und sechs jàr.
Konigsf. 933
1526 ✳
45 ✳
lechen brieff
Nͦ✳ 86 ✳
Staatsarchiv
AARGAU